2021 m. d. paslaugų

viešojo pirkimo-pardavimo sutarties Nr.

priedas Nr. 1

**TECHNINĖ SPECIFIKACIJA**

# **Paslaugų aprašymas**

1. Informatikos ir ryšių departamentas prie Lietuvos Respublikos vidaus reikalų ministerijos (toliau – Perkančioji organizacija, PO, Klientas) numato įsigyti Ginklų registro programinės įrangos priežiūros paslaugas (toliau – Paslaugos), apimančias Ginklų registro programinės įrangos funkcionavimo užtikrinimą, atsirandančių pokyčių realizavimą bei įdiegimą. Paslaugų tikslas – užtikrinti Ginklų registro pasiekiamumą ir efektyvumą naudotojams.

# **TEISĖS AKTAI, REGLAMENTUOJANTYS PASLAUGŲ TEIKIMĄ**

1. Paslaugų teikėjas, teikdamas paslaugas privalo vadovautis šių teisės aktų aktualiomis redakcijomis:
   1. 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) nustatytų fizinių asmenų asmens duomenų apsaugos reikalavimų;
   2. 1991 m. birželio 18 d. Tarybos direktyva 91/477/EEB dėl ginklų įsigijimo ir laikymo kontrolės su paskutiniais pakeitimais, padarytais 2017 m. gegužės 17 d. Europos Parlamento ir Tarybos direktyva (ES) 2017/853;
   3. Lietuvos Respublikos asmens duomenų teisinės apsaugos įstatymu;
   4. Lietuvos Respublikos valstybės informacinių išteklių valdymo įstatymu;
   5. Lietuvos Respublikos ginklų ir šaudmenų kontrolės įstatymu;
   6. Lietuvos Respublikos Vyriausybės 2018 m. rugpjūčio 13 d. nutarimo Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“;
   7. Lietuvos Respublikos Vyriausybės 2020 m. birželio 10 d. nutarimu Nr. 600 „Dėl ginklų registro reorganizavimo ir ginklų registro nuostatų patvirtinimo“;
   8. Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
   9. Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
   10. Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
   11. Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“;
   12. kitais informacinių sistemų ar registrų kūrimą, ar modernizavimą bei duomenų saugą reglamentuojančiais Lietuvos Respublikos teisės aktais.

# **NaudoJAMOS sąvokos ir terminai**

|  |  |
| --- | --- |
| **Sąvoka / terminas / santrumpa / žymėjimas** | **Apibūdinimas / apibrėžimas** |
| AIS | Antstolių informacinė sistema |
| AR | Lietuvos Respublikos adresų registras |
| DB | Duomenų bazė |
| DBVS | Duomenų bazių valdymo sistema |
| DRKP | Duomenų rezervinio kopijavimo posistemiams |
| Duomenų formatas | Duomenų apipavidalinimo būdas, kuriuo duomenys saugomi rinkmenoje. |
| Duomenų mainai | Keitimasis informacija, tinkama apdoroti kompiuteriui arba specialistui, naudojant informacines ir elektroninių ryšių technologijas |
| E-Notaro IS | E - Notaro informacinė sistema |
| GR | Lietuvos Respublikos gyventojų registras |
| HR | Lietuvos Respublikos hipotekos registras |
| IRD | Informatikos ir ryšių departamentas prie Lietuvos Respublikos vidaus reikalų ministerijos |
| LRFM | Lietuvos Respublikos finansų ministerija |
| LRVRM | Lietuvos Respublikos vidaus reikalų ministerija |
| LITEKO | Lietuvos teismų informacinė sistema |
| MAIS | Mokesčių apskaitos informacinė sistema |
| MIS | Lietuvos Respublikos muitinės integruotos muitinės informacinės sistemos Muitinės deklaracijų posistemis |
| PLVIS | Policijos licencijuojamos veiklos informacinė sistema |
| PĮ | Programinė įranga |
| PVT | Plačiajuostis valstybinis tinklas |
| SSS1 | Specialaus statuso subjektai duomenis Ginklų regsitrui teikiantys tiesiogiai. |
| SVDPT | Saugūs valstybiniai duomenų perdavimo tinklai |
| TAAR | Lietuvos Respublikos turto arešto aktų registras |
| IPS | Lietuvos Respublikos prokuratūros informacinė sistema |
| JAR | Juridinių asmenų registras |
| IS | Informacinė sistema |
| VGR, Ginklų registras | Ginklų registras |
| VĮ | Valstybės įmonės |

# **Esama situacija**

1. Ginklų registro paskirtis yra registruoti Lietuvos Respublikos ginklų ir šaudmenų kontrolės įstatyme nustatytus registro objektus, rinkti, kaupti, apdoroti, sisteminti, saugoti ir teikti Registro duomenis ir dokumentus, atlikti kitus registro duomenų tvarkymo veiksmus.
2. Ginklų registro objektai yra teisėtai Lietuvos Respublikoje esantys A, B, C kategorijų ginklai.
3. Ginklų registro valdytojas yra Lietuvos Respublikos vidaus reikalų ministerija.
4. Ginklų registro tvarkytojai yra: Informatikos ir ryšių departamentas prie Lietuvos Respublikos vidaus reikalų ministerijos (toliau – IRD), Turto valdymo ir ūkio departamentas prie Lietuvos Respublikos vidaus reikalų ministerijos (toliau – TVŪD, Policijos departamentas prie Lietuvos Respublikos vidaus reikalų ministerijos (toliau – Policijos departamentas) ir apskričių vyriausieji policijos komisariatai (toliau – policijos įstaigos).
5. Ginklų registro tvarkomi duomenys:
   1. Civilinėje apyvartoje esantys ginklai – savigynos, medžiokliniai, kolekciniai, vardiniai, sportiniai ir kiti ginklai, kurių savininkai yra juridiniai ir fiziniai asmenys.
   2. Necivilinėje apyvartoje esantys ginklai – ginklai, kurių savininkai yra specialaus statuso subjektai ir kiti juridiniai asmenys.
   3. Gyventojų registro duomenys apie ginklų savininkus.
   4. Juridinių asmenų registro duomenys apie ginklų savininkus.
   5. Adresų registro duomenys apie adresus ir jų sudedamąsias dalis (komponentes).
   6. Lietuvos Respublikos hipotekos ir Turto arešto aktų registrų duomenys apie sutartinius (priverstinius) įkeitimus, sutartines (priverstines) hipotekas, ginklo savininkams taikomus areštus.
   7. Lietuvos Respublikos muitinės integruotos muitinės informacinės sistemos Muitinės deklaracijų posistemio duomenis apie ginklų importą į Lietuvos Respubliką ir eksportą iš Lietuvos Respublikos.
   8. Policijos informacinės sistemos duomenys apie ginklų įvežimą į Lietuvos Respubliką ir išvežimą iš Lietuvos Respublikos.
   9. Ginklų registro naudotojų duomenys – duomenys apie visus Ginklų registro naudotojus turinčius prieigą prie Ginklų registro duomenų.
6. Bendra Ginklų registro architektūra, sąsajos su išorinėmis sistemomis ir duomenų srautai:

1.pav. Bendros Ginklų registro architektūros schema.

Vyr. administratoriai ir administratoriai

IRD darbuotojai

Policijos departamento darbuotojai

SSS1 darbuotojai

Operatyvinės veiklos ir ikiteisminio tyrimo įstaigų darbuotojai

Teritorinių policijos įstaigų darbuotojai

MIS

PLVIS

E Notaro IS

LITEKO

AIS

MAIS

SSS2

VGR DB

Viešų VGR duomenų DB kopija

Apsaugotas serveris

Žiniatinklio serveris

Viešų Registro duomenų skelbimas

Ginklo registracijos ir apribojimų užklausos

Užklausa

Atsakymas

VGR duomenų tvarkymas:

Įvedimas

Redagavimas

Ginklo registracijos ir apribojimų užklausos

Užklausa

Atsakymas

Ginklo registracijos ir apribojimų užklausos

Užklausa

Atsakymas

Ginklų importas ir eksportas

Administravimas:

Naudotojų

Teisių

Klasifikatorių

Duomenų atnaujinimų

Statistikos

Paieška

Statistika ir ataskaitos

VGR duomenų tvarkymas:

Įvedimas

Redagavimas

Paieška

Statistika ir ataskaitos

SSS1 duomenų tvarkymas:

Įvedimas

Redagavimas

Paieška

Statistika ir ataskaitos

VGR duomenų paieška

Užklausa

Atsakymas

Ginklo registracijos ir apribojimų užklausos

Užklausa

Atsakymas

Ginklų įvežimas ir išvežimas

SSS2 duomenų tvarkymas:

Įvedimas

Redagavimas

Paieška

Statistika ir ataskaitos

GR

JAR

AR

HR ir TAAR

Susiję registrai, SVDPT tinklas

Apsaugotas serveris

Žiniatinklis

GF tinklas

SVDPT tinklas

SVDPT tinklas

PVT tinklas

1. Schemoje pateikta bendroji Ginklų registro architektūra ir sąsajos su išoriniais registrais ir informacinėmis sistemomis. Ginklų registro architektūra pagrįsta centralizuota duomenų bazių sistema, kurioje kaupiami, saugomi ir apdorojami visi Ginklų registro duomenys.
2. Visi Ginklų registro sudarantys posistemiai naudoja centralizuotą duomenų bazę. Tai užtikrina duomenų integralumą, mažina duomenų pasiekimo laiką ir supaprastina Ginklų registro priežiūros ir administravimo darbus.
3. Visi Ginklų registro naudotojai (išskyrus Ginklų registro administratorių) jungiasi prie Ginklų registro per Autentifikavimo posistemį. Kiekvienas prisijungiantis Ginklų registro naudotojas yra elektroniniu būdu identifikuojamas ir pagal jam suteiktas teises gali gauti tam tikrą Ginklų registro kaupiamą informaciją ir atlikti atitinkamus veiksmus.
4. Ginklų registre naudojamos technologijos:

|  |  |  |
| --- | --- | --- |
|  | **Taikomoji programinė įranga** | **Sąveikos su kitais registrais ir informacinėmis sistemomis technologija** |
| Ginklų registras | Framework 4.0  Active Directory  DBVS: MS SQL | SOAP žiniatinklio paslaugos (Web Service)  HTTP užklausos  XML |

# 

# **Reikalavimai paslaugoms**

1. **Paslaugų apimtis.**
   1. Planuojama įsigyti paslaugų, kurių apimtis yra iki 1800 valandų.
   2. Paslaugos turi būti teikiamos 24 mėnesius nuo Sutarties įsigaliojimo dienos.
   3. Suteikta garantinė priežiūra sukurtai / pataisytai Ginklų registro programinei įrangai sutarties laikotarpiu.
   4. Paslaugos apima:
      1. Ginklų registro programinės įrangos atnaujinimą (kūrimą, keitimą) (iki 1400 val.):
         1. Ginklų registro taikomosios programinės įrangos ir/ar duomenų bazės pakeitimų ir/ar naujų funkcionalumų kūrimą;
         2. integracinių sąsajų su kitais registrais ir/ar informacinėmis sistemomis keitimą ir/ar naujų integracinių sąsajų kūrimą;
         3. naujų žiniatinklio paslaugų kūrimą.
      2. Ginklų registro programinės įrangos sutrikimų šalinimą (iki 300 val.):
         1. sukurtų ir įdiegtų žiniatinklio paslaugų priežiūrą, administravimą;
         2. Ginklų registro programinės įrangos veikimo klaidų ir problemų, atsiradusių dėl Perkančiosios organizacijos kaltės, šalinimą;
         3. Ginklų registro duomenų bazės tvarkymą, optimizuojant registro darbą.
      3. Konsultavimą (iki 100 val.):
         1. Ginklų registro administratorių konsultavimą (telefonu, elektroniniu paštu) dėl registro nepertraukiamo veikimo ir pagalbos teikimą sprendžiant problemas.
2. **Reikalavimai paslaugų užsakymui:**
   1. Paslaugos perkamos pagal Perkančiosios organizacijos poreikį, Paslaugų teikėjui pateikus raštišką paslaugų užsakymą arba pagal Paslaugų teikėjo pateiktą suteiktų Ginklų registro sutrikimų šalinimo ir konsultavimo paslaugų ataskaitą. Informacija (ataskaita) apie pašalintas ar pataisytas klaidas ir (ar) trikdžius turi būti atnaujinama ir pateikiama ne rečiau kaip kartą per mėnesį.
   2. Kiekvienu atveju prieš pradėdamas įgyvendinti Perkančiosios organizacijos užsakytas paslaugas, Paslaugų teikėjas turės pateikti (detalizuoti) ir su Perkančiąja organizacija suderinti planuojamų atlikti paslaugų aprašymą tokia tvarka:
   3. Kiekviename užsakyme gali būti užsakoma viena ar daugiau paslaugų.
   4. Perkančioji organizacija raštu ar el. paštu pateikia Paslaugų teikėjui detalizuotą informaciją apie poreikį sukurti, pakeisti, modifikuoti Ginklų registro programinę įrangą ar kitą 13.4 papunktyje minimą paslaugą;
   5. Paslaugų teikėjas, gavęs informaciją iš Perkančiosios organizacijos ne vėliau kaip per 5 (penkias) darbo dienas įvertina reikalingų paslaugų apimtį, techninius, funkcinius, saugumo ir kokybės reikalavimus ir Perkančiajai organizacijai el. paštu pateikia užsakymo įgyvendinimo aprašymą (detalizuoja paslaugų įgyvendinimui reikalingus pakeitimus Ginklų registro programinės įrangos atnaujinimui, modifikavimui, sukūrimui, pagal poreikį pateikia prototipus), nurodo paslaugų suteikimo trukmės įvertinimą valandomis, užsakymo kainą ir realizuotų pakeitimų pateikimo Perkančiajai organizacijai datą.
   6. Perkančioji organizacija, gavusi paslaugų užsakymo įgyvendinimo aprašymą ir įvertinimą, sprendžia dėl paslaugų užsakymo įgyvendinimo. Jei paslaugų užsakymo įgyvendinimo aprašymas išsamus ir nurodytos sąnaudos tinkamos, patvirtina užsakymą, informuodama Paslaugų teikėją el. paštu. Jei įvertinimo aprašymas yra netikslus, neaiškus ar Perkančioji organizacija nesutinka su Paslaugų teikėjo pateiktu paslaugų užsakymo įgyvendinimo aprašyme pateiktų pakeitimų aprašymu ir/ar jų laiko sąnaudų įvertinimu, Perkančioji organizacija el. paštu gali paprašyti Paslaugų teikėją detalizuoti pakeitimo įvertinime minimas paslaugas bei jų laiko sąnaudų įvertinimą. Tokiu atveju Paslaugų teikėjas privalo pakartotinai atlikti paslaugų užsakymo įgyvendinimo aprašyme numatytų paslaugų bei jų įgyvendinimo laiko sąnaudų įvertinimą ir ne vėliau kaip per 3 (tris) darbo dienas pateikti el. paštu patikslintą paslaugų užsakymo įgyvendinimo aprašymą Perkančiajai organizacijai;.
   7. jeigu užsakytų paslaugų realizavimo metu Perkančioji organizacija pageidauja tikslinti paslaugų suteikimo reikalavimus, Paslaugų teikėjas ne vėliau kaip per 3 (tris) darbo dienas nuo Perkančiosios organizacijos pageidavimo tikslinti paslaugų suteikimo reikalavimus pateikimo Paslaugų teikėjui, turi patikslinti pakeitimo realizavimo aprašymą, esant poreikiui laiko sąnaudų įvertinimą ir el. paštu pateikti Perkančiajai organizacijai derinimui;
   8. Paslaugos gali būti užsakomos iki pirkimo sutarties pabaigos likus ne mažiau kaip 60 (šešiasdešimt) kalendorinių dienų.
   9. Už suteiktas paslaugas apmokama pagal Paslaugų teikėjo pasiūlyme nurodytą fiksuotą Ginklų registro priežiūros paslaugų įkainį (pagal paslaugų teikimo laiką).
   10. Paslaugų teikėjas turi paskirti už sutarties vykdymą atsakingą asmenį, kuris bus atsakingas už paslaugų teikimo organizavimą, koordinavimą ir derinimą su atsakingais Perkančiosios organizacijos specialistais.
3. **Reikalavimai testavimui ir testavimo eiga**
   1. Kuriamų atnaujinimų testavimui Paslaugų teikėjas PO techninėje aplinkoje savo sąskaita parengia ir konfigūruoja testines aplinkas.
   2. Paslaugų teikėjas turi parengti Ginklų registro testavimo aplinką PO pateiktos techninės įrangos pagrindu, skirtą modifikuotos PĮ patikrinimui prieš diegiant ją į darbinę aplinką, ar kitiems naudotojų testavimo veiksmams atlikti.
   3. Testavimų metu įsitikinama, kad sukurta PĮ atitinka jai keliamus reikalavimus, yra funkcionali (atlieka visas numatytas funkcijas), yra naši ir ergonomiška.
   4. Paslaugų teikėjas pagal suderintą testavimo planą turi fiziškai dalyvauti priėmimo testavime, teikti konsultacijas, kaip turi būti atliekamas testuojamas veiksmas / funkcija / operacija pagal suderintus testavimo scenarijus, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas.
   5. Į testinę aplinką bus diegiama tik iš SVN esančių išeities tekstų pagaminta Ginklų registro PĮ.
   6. Testavimo metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems PO darbuotojams.
4. **Reikalavimai diegimui**
   1. Ginklų registro PĮ turi būti įdiegta ir sukonfigūruota turimoje PO gamybinėje aplinkoje, teikiant paslaugas diegimas vykdomas iteracijomis. Po įdiegimo turi nesutrikti gamybinėje aplinkoje įdiegtos taikomosios programinės įrangos veikimas. Į gamybinę aplinką bus diegiama tik iš SVN esančių išeities tekstų pagaminta Ginklų registro PĮ.
   2. Realizuojant sukurtą ar pataisytą Ginklų registro funkcionalumą negali būti sutrikdytas esamas Ginklų registro funkcionalumas, kuriame nevykdomi pakeitimai, ar VRIS registrų bei kitų sistemų, su kuriomis Ginklų registru integruotas, veikimo stabilumas. Tuo atveju, kai Ginklų registre įgyvendinamas funkcionalumas įtakoja kitų, su Ginklų registru integruotų sistemų darbą arba jose reikalingi pakeitimai (pvz. keičiama integracinė sąsaja) Paslaugų teikėjas turi sudalyvauti ir teikti visą reikalingą informaciją su Ginklų registro sistema integruotos sistemos pakeitimus atliekančiai įmonei. Jeigu įkeltas funkcionalumas sutrikdo Ginklų registro esančių funkcijų darbą, laikoma, kad paslauga atlikta nekokybiškai. Paslaugų teikėjas atlieka klaidų taisymą ir duomenų atstatymo darbus savo lėšomis.
5. **Reikalavimai dokumentacijai ir išeities tekstams**
   1. Paslaugų teikėjas visą dokumentaciją turi parengti pagal bendrinės lietuvių kalbos taisykles.
   2. Paslaugų teikėjas dokumentų galutines versijas turi pateikti šiais formatais: elektroniniu (MS Word, Visio arba kitu lygiaverčiu, su PO suderintu formatu). Jų preliminarios (projektinės) versijos pateikiamos elektroniniu formatu.
   3. Paslaugų teikėjas turės atnaujinti žemiau nurodytą dokumentaciją:

* Analizės ir projektavimo dokumentaciją;
* Ginklų registro naudotojo ir administratoriaus vadovus;
* Ginklų registro techninį aprašymą;
* Ginklų registro techninę specifikaciją;
  1. Visi Ginklų registro išeities tekstai turi būti pateikiami PO elektroninėje laikmenoje tų įrankių, kuriais jie sukurti, formatu ir nešifruoti. Paslaugų teikėjas privalės išeities tekstus perkelti į PO pateiktą programų išeities tekstų versijų kontrolės sistemos aplinką (SVN).
  2. Paslaugų teikėjas turės sukonfigūruoti (ir dokumentuoti) Ginklų registro diegimo į testinę ir gamybinę aplinkas procesą ir priemones taip, kad atsakingi PO darbuotojai Ginklų registro versiją, pagamintą iš SVN esančių išeities tekstų, galėtų įdiegti į testinę ir gamybinę aplinkas, valdyti diegimo konfigūraciją. Bet kokie Ginklų registro atnaujinimų diegimai į testinę ir gamybinę aplinkas bus galimi tik iš SVN esančių išeities tekstų. Taip pat, bet kokie Ginklų registro diegimai į testinę ir gamybinę aplinkas bus vykdomi PO atsakingų darbuotojų.

1. **Rezultatų priėmimas**
   1. Rezultatų priėmimas bus atliktas tik pašalinus testavimo metu nustatytus trūkumus.
   2. Pakeista Ginklų registro PĮ jos autorinės teisės turės būti perduotos PO nuosavybėn turtinėmis teisėmis.
   3. Galutinių rezultatų priėmimas-perdavimas įforminamas priėmimo-perdavimo aktu. Tarpinių rezultatų priėmimas-perdavimas taip pat įforminami priėmimo-perdavimo aktu (-ais). Jų kiekį ir periodiškumą Paslaugų teikėjas turi suderinti su PO atskirai atsižvelgiant į finansavimo sąlygas.
2. **Garantinė priežiūra, pastebėtų klaidų ir neatitikimų šalinimas**
   1. Sukurtam ar pataisytam Ginklų registro funkcionalumui suteikiama garantija, galiojanti visą sutarties laikotarpį. Garantinio laikotarpio pradžia laikoma perdavimo–priėmimo akto pasirašymo data.
   2. Garantinė priežiūra vykdoma iki sutarties galiojimo pabaigos. Paslaugų teikėjas privalo vykdyti garantinį aptarnavimą viso sukurto ar pataisyto Ginklų registro funkcionalumo nuo jos eksploatacijos pradžios iki garantinio laikotarpio pabaigos. Garantinio laikotarpio metu Paslaugų teikėjas turi užtikrinti visų pastebėtų trūkumų tinkamą pašalinimą, Ginklų registras privalo būti darbingas, patikimas ir atstatomas po trikdžių.
   3. Garantinio laikotarpio metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems PO darbuotojams.
   4. Turi būti parengtos prieinamos ir PO tinkamos informavimo apie Ginklų registro klaidas ir netikslumus, jų registravimo ir taisymo veiksmų būseną priemonės:

* PO ir Paslaugų teikėjo suderinti telefonai;
* PO ir Paslaugų teikėjo suderinti el. pašto adresai;
* klaidų registravimo IS;
  1. Garantinio laikotarpio metu PO nurodymu ar Paslaugų teikėjui savarankiškai aptikus Ginklų registro PĮ trūkumus, turi būti atliekami šie veiksmai:
* klaidų ar netikslumų registravimas;
* klaidų ar netikslumų taisymas, testavimas;
* atnaujinimas, diegiant klaidų ir netikslumų pataisymus;
* dokumentacijos tikslinimas.
  1. Garantinės priežiūros paslaugos PO turi būti teikiamos oficialiai patvirtintu darbo laiku. Klaidos ir (ar) trikdžiai klasifikuojami:
* kritinė klaida – kai nustatyti trikdžiai ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas;
* svarbi klaida – kai nustatyti trikdžiai ir (ar) problema, kurie kliudo vykdyti būtinas funkcijas, tačiau yra žinomas alternatyvus funkcijos vykdymas;
* kita klaida – kai nustatyti trikdžiai ir (ar) problema, kurie sukelia sunkumus naudojantis sistema, bet neįtakoja Ginklų registro funkcijų veikimo ir nedaro jokio kito poveikio sistemai.

Paslaugų teikėjas privalo išanalizuoti ir pašalinti trikdžius ir (ar) klaidas tokiu grafiku:

* kritinės klaidos atveju – ne vėliau kaip per 4 valandas;
* svarbios klaidos atveju – ne vėliau kaip per 8 valandas;
* kitos klaidos – ne vėliau kaip per 20 valandų.
  1. Sukurtam ar pataisytam Ginklų registro funkcionalumui garantinės priežiūros darbai turi apimti:
* konsultavimo darbus – PO darbuotojų konsultavimas darbo su Ginklų registro klausimais telefonu ir (arba) el. paštu, dalyvavimas klaidų aptarimuose;
* neatitikimų šalinimo ir klaidų taisymo paslaugas;
* sugadintų duomenų atstatymą, kai gedimo priežastis yra Paslaugų teikėjo modifikuotos Ginklų registro netinkamas veikimas;
* sistemos duomenų bazės tvarkymas, optimizuojant sistemos darbą;
* Ginklų registro veikimui reikalingos programinės įrangos ir tarpusavio sąsajų tvarkymas;
* Ginklų registro administratorių konsultavimas (telefonu, elektroniniu paštu) dėl sistemos nepertraukiamo veikimo ir pagalbos teikimas sprendžiant problemas;
* pagalbos PO teikimas vykdant duomenų atkūrimą iš atsarginių duomenų kopijų.

1. **Kiti reikalavimai**
   1. Ginklų registro funkcionalumo ir funkcionalumo pakeitimų realizavimas neturi pareikalauti papildomos techninės ir licencijuojamos programinės įrangos arba papildomo finansavimo.
   2. Ginklų registro naujų funkcionalumų sukūrimas bei esamų funkcionalumų pataisymas turi užtikrinti duomenų nuoseklumą *(*angl*. consistency)*, nedalomumą *(*angl*. atomicity)*, patvarumą *(*angl*. durability)* bei atskirtį *(*angl*. isolation)*.
   3. Naujai sukurti Ginklų registro funkcionalumai privalo:
      1. neįtakoti įprastinio Ginklų registro naudotojų darbo (netrikdyti duomenų paieškos, įvedimo, koregavimo, dokumentų bei ataskaitų generavimo);
      2. neįtakoti Ginklų registro duomenų bazėje saugomų duomenų, ataskaitų rezultatų, dokumentų turinio teisingumo;
      3. neperkrauti Ginklų registro aplikacijų, komponentų, duomenų bazių, aplikacijų serverių;
      4. apdoroti duomenis realiu laiku.
   4. Pagrindinė reikalavimų tenkinimo nuostata: naujai realizuoti/pataisyti Ginklų registro funkcionalumai, sauga, greitaveika, patogumas turi būti ne prastesni nei dabartiniai.

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorius  Tomas Stankevičius | **PASLAUGŲ TEIKĖJAS**  **UAB „Leksinova“**  Direktorius  Tauras Pėstininkas |